stanford-oval/wikipedia huggingface dataset:
Bert Kaempfert
Ura

Berthold Kämpfert syntyi Hampurissa vuonna 1923. Hän sai ensimmäisen pianonsa kuusivuotiaana jouduttuaan auto-onnettomuuteen ja saatuaan vahingonkorvauksista rahat instrumentin ostoon. Pianon lisäksi hän opetteli soittamaan klarinettia, saksofonia ja muita soittimia. Hän opiskeli Hampurin konservatoriossa.
Kaempfert soitti Saksan laivaston yhtyeessä, mutta joutui sodan aikana vangituksi. Hän kokosi tanskalaisella vankileirillä sotavangeista koostuvan yhtyeen ja jatkoi vapautumisensa jälkeen soittamista yhdysvaltalaisten sotilastukikohdissa. Tuohon aikaan hän tutustui läheisesti yhdysvaltalaiseen swing-musiikkiin. Myöhemmin hän palasi Hampuriin  esiintymään British Forces Broadcasting Servicelle. Hän käytti tuohon aikaan salanimeä Mark Bones. 1940-luvun lopulla hän tapasi hampurilaisen muusikon ja lauluntekijän Herbert Rehbeinin, josta tuli hänen pitkäaikainen musiikillinen yhteistyökumppaninsa.
1950-luvun loppupuoliskolla levy-yhtiö Polydor Records palkkasi Kämpfertin sovittajaksi, tuottajaksi ja musiikilliseksi ohjaajaksi. Kaempfertin oma orkesteri levytti useita menestyskappaleita, mukaan lukien ”Catalania”, ”Las Vegas”, ”Explorer” ja ”Ducky”, minkä lisäksi hän hankki levy-yhtiön leipiin muun muassa jugoslavialaisen Ivo Robićin ja itävaltalaisen Freddy Quinnin. Vuonna 1959 yhdysvaltalainen musiikkituottaja Milt Gabler sovitti Kaempfertin aiemmin levyttämän instrumentaalin ”Wonderland by Night” Yhdysvaltojen markkinoita varten; julkaistu single nousi Yhdysvaltojen listan kärkeen ja nosti orkesterinjohtajan kansainväliseen suosioon.
1960-luvun alussa Kaempfert teki Hampurissa sopimuksen aloittelevan liverpoolilaisen The Beatles -yhtyeen kanssa etsiessään taustayhtyettä Tony Sheridanille. Hän äänitytti yhtyeellä muun muassa kitaristi John Lennonin laulaman kappaleen ”Ain’t She Sweet” sekä instrumentaalin ”Cry for a Shadow”. Sheridanin nimissä julkaistu nauhoitus ”My Bonnie” osoittautui tärkeäksi askeleeksi yhtyeen myöhempään suursuosioon, kun brittiläinen musiikkimanageri Brian Epstein otti selvää yhtyeestä nauhoituksen kuultuaan. Tapahtumaketju johti lopulta siihen, että George Martin tarjosi yhtyeelle levytyssopimuksen Polydor Recordsilta.
Kaempfertin Wonderland by Night -albumi nousi Yhdysvalloissa listaykköseksi viideksi viikoksi vuonna 1961. Hän joutui jättämään työnsä tuottajana keskittyäkseen musiikin nauhoittamiseen. Vuonna 1965 hän sävelsi musiikkiraidan elokuvaan Salainen tehtävä Lissabonissa (engl. A Man Could Get Killed), jonka kappaleesta ”Strangers in the Night” tuli hitti Frank Sinatran levyttämänä. Vuonna 1968 hän voitti Broadcast Music Incorporated -järjestön palkintotilaisuudessa viisi palkintoa kappaleilla ”Lady”, ”Spanish Eyes”, ”Strangers in the Night”, ”The World We Knew” ja ”Sweet Maria”.
1960-luvun lopulla Kaempfertin suosio kääntyi vähitellen laskuun ja 1970-luvulla hänen musiikkinsa ei enää juuri saanut merkittävää soittoaikaa radiossa. Hänen levyjään myytiin kuitenkin yhä ja hän konsertoi menestyksekkäästi Euroopassa.
Kaempfert kuoli 21. kesäkuuta 1980 kotonaan Mallorcalla äkilliseen sydänkohtaukseen.
Suomennettuja sävellyksiä

”Muukalaiset yössä” (”Strangers in the Night”, san. Tuula Valkama)
”Näin uudelleen kuljen” (”World We Knew”, san. Jussi Raittinen)
”Puinen sydän” (”Wooden Heart”, san. Reino Helismaa)
”Silmäsi odottavat minua” (”Spanish Eyes”, san. Tuula Valkama)
”Tieni ja elämäni” (”My Way of Life”, san. Sauvo Puhtila)
Lähde: Suomen äänitearkisto ry.
Diskografia

| --- | --- |
 1959 April in Portugal  1960 Wonderland by Night  1961 Dancing in Wonderland  1961 With a Sound in My Heart  1961 The Wonderland of Bert Kaempfert and His Orchestra  1962 Afrikaan Beat and other Favorites  1963 Christmas Wonderland  1963 Lights Out, Sweet Dreams  1963 Living It Up!  1965 Blue Midnight  1965 The Macig Music of Far Away Places  1965 Three O’Clock in the Morning  1966 A Man Could Get Killed :  1966 Bye Bye Blues  1967 Hold Me  1967 The World We Knew  1968 My Way of Life  1969 Traces of Love  1969 Warm and Wonderful  1970 The Kaempfert Touch  1970 Free & Easy  1971 Now!  1971 Orange Colored Sky  1973 Fabulous Fifties... and New Delights  1973 To the Good Life  1976 Kaempfert ’76 
Lähde: Allmusic.
Brigetta Barrett

| Mitalit | Mitalit | Mitalit |  |
| --- | --- | --- | --- |
|  Barrett MM-kisoissa vuonna 2011 |  Barrett MM-kisoissa vuonna 2011 |  Barrett MM-kisoissa vuonna 2011 |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | Korkeushyppy |  |
| MM-kilpailut  | MM-kilpailut  | MM-kilpailut  |  |
|  Hopeaa | Moskova 2013 | Korkeushyppy |  |
| Universiadit  | Universiadit  | Universiadit  |  |
|  Kultaa | Shenzen 2011 | Korkeushyppy |  |
Brigetta Barrett (s. 24. joulukuuta 1990 Avondale, Arizona) on yhdysvaltalainen korkeushyppääjä, olympia- ja MM-mitalisti.
Barrett sijoittui Daegun MM-kilpailuissa 2011 kymmenenneksi ja voitti samana vuonna universiadit. Hän voitti olympiahopeaa vuoden 2012 Lontoon olympiakisoissa ennätyksellään 203 cm. Moskovan MM-kilpailuissa 2013 hän sai hopeaa tuloksella 200.
Barrett opiskeli ja kilpaili Arizonan yliopiston riveissä vuosina 2009–2013. Hän on voittanut NCAA:n ulko- ja sisäratamestaruuden 2011, 2012 ja 2013 sekä Yhdysvaltojen ulkoratamestaruuden 2011 ja 2013. Hän on hypännyt ulkoradoilla parhaimmillaan 204 cm (2013) ja sisäradoilla 197 cm (2012).
Bobby Unser

| Bobby Unser |
| --- | --- |
 Bobby Unser vuonna 2015 Indianapolis 500 -kilpailussa.
Henkilötiedot
Syntynyt: 20. helmikuuta 1934 
Kansalaisuus:   Yhdysvallat
Formula 1 -ura
Aktiivivuodet:  1968
Talli(t):  BRM
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian GP 1968
Viimeinen kilpailu:  Yhdysvaltain GP 1968
Robert William "Bobby" Unser (20. helmikuuta 1934 Colorado Springs, USA – 2. toukokuuta 2021 Albuquerque,  USA) oli yhdysvaltalainen kilpa-ajaja. Hän kuului moottoriurheilusukuun, sillä kilpa-ajajat Al Unser ja Jerry Unser olivat hänen veljiään, Robby Unser hänen poikansa ja Al Unser Jr. ja Johnny Unser hänen veljenpoikiansa.
Ura

Bobby Unser ajoi urallaan Indianapolis 500, IndyCar, NASCAR, F1 ja CART -kilpailuja.
Muuta

Uransa lopettamisen jälkeen Unser toimi IndyCar-sarjan kommentaattorina sekä kirjoitti kirjoja.
Oikeuskäsittely

Vuonna 1997 Unser joutui USA:n valtion oikeuskäsittelyyn, koska hän ja hänen ystävänsä eksyivät lumimyrskyssä moottorikelkkaretkellään Coloradossa lähelle Unserin New Mexicon tilaa sijainneelle erämaa-alueelle. Vaikka kaverukset olivat Unserin kertoman mukaan tietämättään eksyneet lumimyrskyssä ja harhailleet moottorikelkkojen hajottua parin päivän ajan kärsien samalla hypotermiasta, USA:n valtio langetti Unserille sakot ja olisi saanut pahimmassa tapauksessa vankeustuomiopäätöksen moottorikelkan päätymisestä erämaahan.
Saavutukset

Indianapolis 500 voitto: 1968, 1975, 1981
IROC mestari: 1975
IndyCar mestari: 1968, 1974
Fastmasters-sarjan mestari: 1993
Bobby Unserin Penske Cosworth Champ Car vuodelta 1979.
Kunnian miehet

Kunnian miehet voi tarkoittaa ainakin seuraavia asioita:
Kunnian miehet (JAG), vuosina 1995–2005 esitetty yhdysvaltalainen televisiosarja
Kunnian miehet (The Last Command), yhdysvaltalainen elokuva vuodelta 1955
Kunnian miehet (The Highest Honor), yhdysvaltalainen elokuva vuodelta 1984
Kunnian miehet (Men of Respect), yhdysvaltalainen elokuva vuodelta 1990
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kunnian miehet”, voi hakea sivunnimihaulla, laajalla sivunnimihaulla tai tekstihaulla.
Kunnian kentät (kirja)

| Kunnian kentät |
| --- | --- |
Kirjailija:  Kari Levola
Kieli:  suomi
Genre:  musiikin historia
Kustantaja:  Artmix
Julkaistu:  1985
ISBN:  951-99655-6-4
Löydä lisää kirjojaKirjallisuuden teemasivulta
Kunnian kentät – Tarinaa Dingosta on vuonna 1985 julkaistu Kari Levolan kirja Dingo-yhtyeestä. Kirjassa kerrotaan yhtyeen ja sen jäsenten menneisyydestä sekä seurataan yhtyeen kiertue-elämää. Kirja julkaistiin syksyllä 1985 samoihin aikoihin Dingon samannimisen Kunnian kentät -maxisinglen kanssa. Kirjan kustansi Artmix.
Blinded Colony

Blinded Colony on ruotsalainen melodinen death metal -yhtye. Se on kotoisin Etelä-Ruotsista Karlshamnista.
Yhtye on tehnyt kaksi albumia: Divine, Bedtime Prayers ja yhden EP:n.
Jäsenet

Joel Andersson – "kirkas" laulu
Linus Månsson – "möreä" laulu
Tobias Olsson – basso
Martin Bergman – kitara
Johan Blomstorm – kitara
Staffan Franzen – rummut
Diskografia > Studioalbumit

Divine (2003)
Bedtime Prayers (2006)
Diskografia > EP:t

Painreceiver (2000)
Tribute to Chaos (2002)
Promo 2005 (2005)
EP (2010)
Historia

Blinded Colonyn perustivat vuonna 2000 kaksi kitaristia Johan Blomstrom ja Tobias Olsson sekä laulaja Niklas Svensson. Sen alkuperäinen nimi oli Stigmata ja alkaessaan nauhoittaa ensimmäistä demoaan, Painrecieveriä, siihen otettiin kolme uutta jäsentä – Christoffer Nilsson rumpuihin, Annika Haptén laulajaksi ja Staffan Franzén bassoon. Myöhemmin Haptén ja Nilsson jättivät yhtyeen, Franzén vaihtoi bassosta rumpuihin ja uusi jäsen Roy Erlandsson tuli bassoon.
Yhtyeen toinen demo, vuonna 2002 tehty Tribute to Chaos, herätti kiinnostuksen levy-yhtiö Scarlet Recordsissa ja levytyssopimuksen myötä yhtye muutti nimensä Blinded Colonyksi.
Blinded Colony julkaisi 2003 ensimmäisen albuminsa, Divinen, jota levitettiin Eurooppaan ja Soundholic Recordsin jakelemana Japaniin. Vuotta myöhemmin Blinded Colony erosi Scarlet Recordsista. Uuden albumin nauhoituksen alkaessa yhtyeen alkuperäinen laulaja Niklas Svensson erosi ja hänen tilalleen tuli Johan Schuster.
Yhtyeen uusi demo vuonna 2005 herätti huomion yhdysvaltalaisessa Pivotal Rockordings -levy-yhtiössä. Uuden sopimuksen myötä Blinded Colony aloitti uuden albumin nauhoitukset 2006. Bedtime Prayers julkaistiin vuonna 2007 ja sai lämpimän vastaanoton underground-metallipiireissä ja sitä verrattiin jopa In Flamesiin ja Soilworkiin.
Uuden albumin jälkeen Blinded Colony ehti tehdä yhden kiertueen, jonka jälkeen laulaja ja basisti erosivat 2007 elokuun loppupuolella. Talven jälkeen Tobias Olsson vaihtoi kitarasta bassoon ja uudeksi kitaristiksi tuli Martin Bergman. Yhtye myös erosi Pivotal Rockordingsista ja aloitti uuden albumin kirjoittamisen. Yhtye sai myös uudet laulajat – Joel Anderssonin (kirkas laulu) ja Linus Arelund Månssonin (möreä laulu).
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Blinded Colony
Käännös suomeksi
Koivula ja tähdet

| Koivula ja tähdet |
| --- | --- |
Tyyli:  keskusteluohjelma, viihde
Pääosissa:  Pertti Koivula Jope Ruonansuu
Alkuperämaa:   Suomi
Verkko:  MTV3
Esitetty:  1. tammikuuta 2000 – 5. toukokuuta 2000
Tuotantokausia:  1
Jaksoja:  18
Tuotanto
Ohjaaja(t):  Mervi Pohjanheimo
Tuotantoyhtiö(t):  Pearson Television Oy
Aiheesta muualla
IMDb 
Elonet
Koivula ja tähdet on suomalainen viihteellinen keskusteluohjelma, joka valmistui ja esitettiin keväällä 2000. Ohjelma esitettiin MTV3-kanavalla ja sen juontajina toimivat Pertti Koivula sekä Jope Ruonansuu.
Ohjelmassa vieraili julkisuuden henkilöitä, joita Koivula ja Ruonansuu haastattelivat. Jarkko Tamminen esiintyi monessa jaksossa. Juontaja Ruonansuu esitti ohjelmassa myös imitaatioita sisältäviä sketsejä ja lauluesityksiä.
Kaija Kärkisen & Ile Kallion esittämä kappale "Aikaan oikeaan" oli ohjelman tunnusmusiikkina. Ohjelman orkesterina toimi Kaartin Combo johtajanaan Raine Ampuja.
Krieaun ravirata

| Trabrennbahn Krieau |
| --- | --- |

Sijainti:  Nordportalstraße 247, Wien
Koordinaatit:  48.21055°N, 16.414347°E
Avattu:  1878
Omistaja:  Wiener Trabrenn-Verein
Kotisivu
Krieaun ravirata (saks. Trabrennbahn Krieau) sijaitsee Wienissä Leopoldstadtin kaupunginosassa. Se on aloittanut toimintansa vuonna 1878 ja on Moskovan hippodromin jälkeen Euroopan toiseksi vanhin ravirata.
Krieaun raviradan merkittävin vuosittainen suurkilpailu on Kreivi Kalman Hunyadyn muistoajo, joka on järjestetty vuodesta 1901 lähtien. Ravikilpailuiden lisäksi rata toimii konserttipaikkana. Viime vuosina siellä ovat esiintyneet muun muassa Robin Williams, Green Day ja Bon Jovi.
Krieger

Kriéger oli ranskalainen automerkki. Kriégeriä valmistettiin vuosina 1897–1909 ja auton valmistajana oli Compagnie Parisienne des Voitures electriques Pariisissa.
Krieger
Yrityksen perusti Louis Antoine Krieger (1868–1951) nimellä Société des Voitures electriques Système Krieger. Nimensä mukaisesti yritys oli erikoistunut sähköautojen tuotantoon.
Ensimmäinen auto oli etuvetoinen. Siinä oli kaksi sähkömoottoria rinnan. Perinteisten takajarrujen lisäksi autossa oli moottorijarrutus. Auto painoi yli tonnin ja sen toimintasäde oli 60 kilometriä ja huippunopeus 24 km/h.
Vuonna 1903 Krieger aloitti tehtaan suosituimman auton valmistuksen: Krieger-Brasier oli hybridiauto, jossa oli kaksi moottoria; yksi sähkö- ja yksi bensiinimoottori.
Vuonna 1905 Krieger alkoi tuottaa kaksikerroksisia Omnibus-linja-autoja. Niissä oli tehoa noin 18 kilowattia ja painoa neljä tonnia. Auton alkeellisen vedeneristyksen vuoksi se oli haavoittuva sateen sattuessa.
Krieger-autojen kokonaistuotanto oli noin 400 ajoneuvoa Ranskassa ja lisäksi noin 2 000 lisenssillä ulkomailla valmistettua. Viimeiset Kriegerin valmistamat autot olivat bensiinikäyttöisiä takseja.
Kulho (täsmennyssivu)

Kulho voi tarkoittaa seuraavia asioita
kulho, astia
Kulho, kylä ja taajama Kontiolahdella
Kulho, saari, kartano ja kylä Kakskerrassa Turussa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kulho”, voi hakea sivunnimihaulla, laajalla sivunnimihaulla tai tekstihaulla.
Boombox (festivaali)

Boombox on Helsingissä pidettävä hiphop-festivaali, joka järjestettiin ensimmäisen kerran vuonna 2012. Esiintyjiä oli tuolloin yli 30 ja yleisöä 10 000
Festivaali oli tarkoitus järjestää myös kesäkuussa 2013 mutta se peruttiin, koska edellisen illan tapahtuman lavarakenteita ei saataisi ajoissa purettua. Esiintyjälistalla olivat tuolloin muun muassa Petri Nygård, Redrama, Timi Lexikon ja Steen1 Orkestra.
Aiheesta muualla

www.bombox.fi
Brian Fair

Brian Fair, Turock Open Air, Essen 2014
Brian Fair (6. joulukuuta 1976) on yhdysvaltalainen muusikko Massachusettsista, parhaiten hänet tunnetaan Shadows Fallin laulajana. Laulun lisäksi hän myös soittaa kitaraa ja rumpuja.
Historia

Brian Fairin ensimmäinen yhtye Overcast aloitti elokuussa 1991. Fair oli hetken laulajana, Scott McCooe ja Pete Cortese soittivat kitaraa, Mike D'Antonio soitti bassoa, ja Jay Fitzgerald soitti rumpuja. Overcastin, "Bleed Into One", julkaistiin 1992. "Expectational Dilution", julkaistiin 1994. Heidän viimeinen albuminsa "Fight Ambition To Kill" julkaistiin 1997. Yhtye hajosi vuonna 1998.
Tyylilajit

Thrash Metal, Death Metal, Metalcore, Space Rock
Diskografia (Overcast)

Bleed Into One (1992, Exchange Records)
Expectational Dilution (1994, Endless Fight Records)
Reissued on Edison Recordings without bonus track, and includes remastered Bleed Into One
Stirring The Killer (1995, Inner Rage Records)
Overcast/Arise split 7" (1996, Moo Cow Records 015)
Begging For Indifference EP/CD (1996, Edison Recordings)
CD version contains the Stirring The Killer
Fight Ambition To Kill (1997, Edison Recordings)
Diskografia (Shadows Fall)

Somber Eyes to the Sky (1998)
Of One Blood (2000)
Deadworld (2001)
Fear Will Drag You Down" (2002)
The Art of Balance (2002)
The War Within (2004)
Fallout from the War (2006)
Threads of life (2007)
Retribution (2009)
Bindal

Bindal on Norjan kunta Nordlandin läänissä. Se sijaitsee läänin etelärajalla ja sen rajanaapureita ovat Nord-Trøndelagin läänissä etelässä Høylandet ja Nærøysund, lännessä Leka ja kaakossa Namsskogan. Nordlandin läänissä naapurikuntia ovat pohjoisessa Sømna ja Brønnøy ja idässä Grane. Vuoden 2022 alussa Bindalissa oli 1 406 asukasta.
Kunnan hallinnollinen keskus on Terråk.
Historia

Alkujaan Bindal kuului Namdaleniin ja Trøndelagiin, ja Bindalin murre lasketaan edelleen trøndermurteisiin kuuluvaksi. Vuonna 1658 silloinen Trondheimin lääni liitettiin Ruotsin, mutta läänirajaa muutettiin ruotsalaisten tietämättä siten, että Bindalin pohjoisosa jäi Tanska-Norjalle. Vaikka Trondheimin lääni annettiin takaisin Tanska-Norjalle jo 1660, jäi kaksi vuotta vanha lääninraja voimaan.
Bindalin kunta perustettiin vuonna 1837, jolloin paikallishallinto tuli Norjassa käyttöön. Vuonna 1964 kuntaan liitettiin pieni alue Brønnøystä.
Tunnettuja henkilöitä

Lisbeth Berg-Hansen (s. 1963), poliitikko
Fredrik Paasche (1886–1943), kirjallisuustieteen professori
Otto Sverdrup (1854–1930), naparetkeilijä
Aiheesta muualla

Kuvia tai muita tiedostoja aiheesta Bindal Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Nordlandin läänin kunnat
Alstahaug
Andøy
Ballangen
Beiarn
Bindal
Bodø
Brønnøy
Bø
Dønna
Evenes
Fauske
Flakstad
Gildeskål
Grane
Hadsel
Hamarøy
Hattfjelldal
Hemnes
Herøy
Leirfjord
Lurøy
Lødingen
Meløy
Moskenes
Narvik
Nesna
Rana
Rødøy
Røst
Saltdal
Sortland
Steigen
Sømna
Sørfold
Tjeldsund
Træna
Tysfjord
Værøy
Vefsn
Vega
Vestvågøy
Vevelstad
Vågan
Øksnes
Norjan läänit | Norja
Käännös suomeksi
Kulik

Kulik on sukunimi. Se on muun muassa seuraavien henkilöiden sukunimi:
Aleksandr Kulik (s. 1981), virolainen jalkapalloilija
Grigori Kulik (1890–1950), puna-armeijan komentaja ja Neuvostoliiton marsalkka
Ilja Kulik (s. 1977), venäläinen taitoluistelija
Leonid Kulik (1883–1942), neuvostoliittolainen mineralogi ja tutkija
Vasili Kulik (1956–1989), neuvostoliittolainen sarjamurhaaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kulho

Lasinen kulho
Kulho on korkeareunainen, yläpuolelta avoin, pohjallinen astia, josta voidaan tarjoilla esimerkiksi keittoa tai käyttää esineiden säilyttämiseen. Pienistä kulhoista voidaan tarjoilla esimerkiksi pähkinöitä tai jäätelöä ja isoimmista salaatteja, jolloin jopa useampi henkilö pystyy ottamaan samaan aikaan.
Kulhoja on valmistettu vuosituhansia. Kulhoja voidaan valmistaa esimerkiksi savesta (keramiikka), lasista, muovista, metallista tai posliinista.
Kulhoja kutsutaan usein myös kipoiksi, tosin ei välttämättä virallisissa yhteyksissä.
Boombox (Robinin albumi)

| Boombox Robin |
| --- | --- | --- |

Studioalbumin tiedot
 Julkaistu: 13. maaliskuuta 2014
 Formaatti: CD+DVD, Digitaalinen
 Kesto: 49.05
 Levy-yhtiö: Universal Music
Robinin muut julkaisut
| Boom Kah 2013 | Boombox 2014 | 16 2014 |
Singlet albumilta Boombox
 ”Tilttaamaan (Beats & Styles Remix)” Julkaistu: 25. huhtikuuta 2014
Boombox on Robinin 13. maaliskuuta 2014 julkaistu uusi versio lokakuussa 2013 julkaistusta Boom Kah -albumista. Boombox sisältää kaikista Boom Kah -albumin kappaleista remixit, joita ovat olleet tekemässä Jaakko ”JS16” Salovaara, Darude, DJ Slow, Sakke Aalto, Beats & Styles ja Lenno sekä akustiset versiot kappaleista ”Boom Kah” ja ”Kun nuoruus päättyy”. CD:llä on myös vain syksyllä 2013 ilmestyneen Robin-lehden mukana tulleen ”Boom Kah” -singlen B-puolena ollut ”Jetlag”-kappale.
CD:n lisäksi julkaisussa on mukana maaliskuussa 2013 DVD:llä ja Blu-rayna julkaistu PopShow – Live in Hartwall Areena -DVD, joka on taltioitu joulukuussa 2012.
Boombox nousi ensimmäisellä listaviikollaan suoraan Suomen virallisen albumilistan ensimmäiselle sijalle.
Albumilta on julkaistu singlenä Beats & Stylesin tekemä remix kappaleesta ”Tilttaamaan”, jonka musiikkivideo julkaistiin 25. huhtikuuta 2014.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | 3D-lasit (Kartoon Remix) | 3.41 |  |  |  |  |  |  |  |
| 2. | Erilaiset (Darude 'Maxed’ Remix) | 3.07 |  |  |  |  |  |  |  |
| 3. | Tilttaamaan (Beats & Styles Remix) (mukana Lord Est) | 3.12 |  |  |  |  |  |  |  |
| 4. | Boom Kah (JS16 Remix) (mukana Mikael Gabriel & Uniikki) | 3.23 |  |  |  |  |  |  |  |
| 5. | Eeppinen (OP Beats Remix) (mukana VilleGalle) | 3.33 |  |  |  |  |  |  |  |
| 6. | Neon (Lenno Remix) | 4.36 |  |  |  |  |  |  |  |
| 7. | Kävele mun kaa (Brutus Remix) | 3.52 |  |  |  |  |  |  |  |
| 8. | Onnellinen (DJ Slow Remix) | 3.14 |  |  |  |  |  |  |  |
| 9. | Anonyymit ja nimimerkit (JS16 Remix) | 3.52 |  |  |  |  |  |  |  |
| 10. | Pystyt mihin vaan (Sakke Aalto Remix) | 3.09 |  |  |  |  |  |  |  |
| 11. | Eeppinen (Ercola Remix) | 3.13 |  |  |  |  |  |  |  |
| 12. | Jet lag | 3.14 |  |  |  |  |  |  |  |
| 13. | Kun nuoruus päättyy (Akustinen versio) | 2.51 |  |  |  |  |  |  |  |
| 14. | Boom Kah (Akustinen versio) | 3.40 |  |  |  |  |  |  |  |
Kunnian miehet (televisiosarja)

Sarjan pääosanäyttelijät.
Kunnian miehet (engl. JAG, Judge Advocate General) on yhdysvaltalainen televisiosarja. Sarjaa tuotettiin 10 tuotantokautta vuosina 1995–2005. Sarjassa kuvataan kuvitteellisia oikeudenkäyntejä, jotka liittyvät Yhdysvaltain laivaston ja merijalkaväen sotaoikeuden soveltamiseen. Sarjan tuottaja ja luoja on Donald Bellisario. Sarjaa esitettiin 227 jaksoa.
Näyttelijöinä ovat muun muassa David James Elliott, Catherine Bell, Patrick Labyorteaux ja John M. Jackson.
Aiheesta muualla

Kuvia tai muita tiedostoja aiheesta Kunnian miehet Wikimedia Commonsissa
Kunnian miehet Internet Movie Databasessa (englanniksi)
Boris Zaitsev

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Innsbruck 1964 | jääkiekko |  |
Boris Zaitsev  (23. maaliskuuta 1937 Moskova, Neuvostoliitto – 24. helmikuuta 2000) oli venäläinen jääkiekkomaalivahti. Hän pelasi seitsemän maaottelua Neuvostoliiton maalivahtina ollen voittamassa olympiakultaa Innsbruckissa 1964. Neuvostoliiton mestaruussarjassa Zaitsev pelasi 251 liigaottelua Moskovan Dynamon joukkueessa.
Parhaat saavutukset

jääkiekon olympiakulta 1964
jääkiekon maailmanmestaruus 1963
Aiheesta muualla

Boris Zaitsevin profiili SR/Olympic Sports -tietokannassa (Arkistoitu – Internet Archive) (englanniksi)
Bojana Jovanovski

| Bojana Jovanovski |
| --- | --- |

Henkilötiedot
Syntynyt: 31. joulukuuta 1991 (ikä 32)
Kansalaisuus:   Serbia
Tennispelaaja
Pituus:  175 cm
Paino:  65 kg
Kätisyys:  oikea
Ammattilaisena:  2007–
Palkintorahat:  2 195 549 USD
Kaksinpeli
Paras sijoitus:  34. (6.1.2014)
Turnausvoittoja:  3
Voitot/tappiot:  268–211
Grand Slam -turnauksissa
Australian avoimet:  4. kierros (2013)
Ranskan avoimet:  3. kierros (2013)
Wimbledon:  3. kierros (2014)
Yhdysvaltain avoimet:  2. kierros (2012, 2013, 2015)
Nelinpeli
Paras sijoitus:  203  (3. marraskuuta 2014)
Voitot/tappiot:  18–53
Aiheesta muualla
ITF
WTA
Bojana Jovanovski (serb. Бојана Јовановски, s. 31. joulukuuta 1991) on serbialainen tennispelaaja. Parhaimmillaan hän on sijoittunut WTA-maailmanlistalla sijalle 34 tammikuussa 2014. Hän on voittanut urallaan kolme WTA-turnausta kaksinpelissä.
Tennisura > Uran alku

Jovanovski aloitti tenniksen pelaamisen seitsemänvuotiaana. Hän pelasi vuonna 2006 finaalissa Heiveldissa, Belgiassa junioreiden mestaruuskisoissa Simona Halepia vastaan, mutta hävisi sen. Vuonna 2007 Jovanovski voitti juniorikisan Citta' Di Santa Crocessa, voittamalla finaalissa Michelle Larcher de Briton 7–6(3), 6–4. Hän pelasi myös junioreiden Grand Slam -turnauksissa. Wimbledonissa 2007 Jovanovski pääsi puolivälieriin asti. Australian avoimissa 2008 hän pääsi myös puolivälieriin asti, häviten Arantxa Rusille 6–1, 6–3.
Heinäkuussa 2008 Jovanovski voitti ensimmäisen ITF-turnauksensa Serbiassa. Samana vuonna hän voitti kaksi muutakin ITF-turnausta. Vuonna 2009 Jovanovski pelasi ensimmäisen kerran Yhdysvaltain avointen karsinnassa. Hän voitti karsinnassa kaksi ottelua, mutta hävisi ratkaisevan ottelun Carly Gullicksonille.